CELEX: 52006PC0069
Language: lv
Date: 2006-02-21
Title: Priekšlikums Eiropas Parlamenta un Padomes direktīva ar ko groza Padomes Direktīvu 76/769/EEK, kas attiecas uz dažu dzīvsudrabu saturošu mērierīču tirdzniecības ierobežojumiem {SEC(2006) 194}

Svarīgs juridisks paziņojums

|

52006PC0069

Priekšlikums Eiropas Parlamenta un Padomes Direktīva ar ko groza Padomes Direktīvu 76/769/EEK, kas attiecas uz dažu dzīvsudrabu saturošu mērierīču tirdzniecības ierobežojumiem {SEC(2006) 194}  /* COM/2006/0069 galīgā redakcija - COD 2006/0018 */  

	[pic] | EIROPAS KOPIENU KOMISIJA |Briselē, 21.2.2006COM(2006) 69 galīgā redakcija2006/0018 (COD)PriekšlikumsEIROPAS PARLAMENTA UN PADOMES DIREKTĪVAar ko groza Padomes Direktīvu 76/769/EEK, kas attiecas uz dažu dzīvsudrabu saturošu mērierīču tirdzniecības ierobežojumiem(iesniegusi Komisija) {SEC(2006) 194}PASKAIDROJUMA RAKSTSPriekšlikuma konteksts-  Priekšlikuma pamatojums un mērķiKomisija 2005. gada 28. janvārī pieņēma paziņojumu par Kopienas stratēģiju attiecībā uz dzīvsudrabu[1], ko pamato ar Paplašinātu ietekmes novērtējumu ( ExIA )[2]. Stratēģija ņem vērā dzīvsudraba ietekmi visā pasaulē un ierosina pasākumus, kas aizsargā cilvēku veselību un vidi no dzīvsudraba izplatības, kas balstīti uz aprites cikla analīzi, ņemot vērā ražošanu, izmantošanu un atkritumu pārstrādi un emisijas.Lai samazinātu pieprasījumu pēc dzīvsudraba izmantošanas precēs un paātrinātu dzīvsudraba aizvietošanu, ExIA norādīja, ka būs lietderīgi ieviest Kopienas līmenī tirgū laišanas ierobežojumus dzīvsudrabu saturošām plaša patēriņa mērierīcēm un kontroles ierīcēm, ar dažiem izņēmumiem veselības aprūpes nozarē. Lielākā daļa mājsaimniecībā lietojamo kontroles ierīču, piemēram, termostati, atbilst Direktīvas 2002/95/EK[3] (direktīva par dažu bīstamu vielu izmantošanas ierobežošanu elektriskās un elektroniskās iekārtās) darbības jomai, bet tādu mērierīču kā medicīnisko un istabas termometru, barometru, asinsspiediena mērītāju un manometru pareiza darbība nav atkarīga no elektriskās strāvas, tādēļ tie neietilpst direktīvas par dažu bīstamu vielu izmantošanas ierobežošanu elektriskās un elektroniskās iekārtās darbības jomā. Šīs neelektriskās mērierīces ietilpst šā priekšlikuma darbības jomā (salīdzināt ar Stratēģijas 7. pasākumu).Direktīvas mērķis ir ieviest harmonizētus noteikumus attiecībā uz dzīvsudrabu, nosakot ierobežojumus mērierīcēm un tādējādi novēršot liela dzīvsudraba daudzuma nokļūšanu atkritumu plūsmā, sekmējot augstu vides un cilvēku veselības aizsardzības līmeni, vienlaicīgi saglabājot iekšējo tirgu, kā noteikts Līguma 95. pantā.-  Vispārējais kontekstsDzīvsudrabs un tā savienojumi cilvēkiem, ekosistēmām un dzīvajai dabai ir ļoti toksiski. Sākumā dzīvsudraba piesārņojumu uzskatīja par akūtu un vietēju problēmu, bet tagad to saprot kā visas pasaules, izkliedētu un hronisku problēmu. Dzīvsudrabs ir noturīgs un vidē var pārvērsties par vistoksiskāko formu – metildzīvsudrabu. Saskare ar metildzīvsudrabu visbiežāk notiek caur pārtiku. Metildzīvsudrabs īpaši uzkrājas un koncentrējas ūdenī esošajā pārtikas ķēdē, tas padara īpaši neaizsargātas populācijas, kas daudz patērē zivis un jūras veltes (īpaši Vidusjūras piekrastes rajonos). Tieša saskare ar dzīvsudrabu, ieelpojot tvaikus un uzņemot to caur ādu, arī ir risks veselībai.Lai gan mazliet dzīvsudraba izdala dabīgie avoti, tā papildu izdalīšanās no antropogēniem avotiem, piemēram, ogļu sadedzināšanas un lietošanas precēs, ir radījusi ievērojamu tā koncentrācijas palielināšanos vidē. Tādēļ ir svarīgi samazināt antropogēno dzīvsudraba izmeti vidē, veicot pasākumus, kas attiecas uz emisiju kontroli, vai veicot pasākumus dzīvsudraba aprites cikla agrīnajās stadijās, piemēram, piegāde un izmantošana.Pasaulē pieprasījums pēc dzīvsudraba ir apmēram 3600 tonnas gadā, ieskaitot apmēram 300 tonnas ES. Pasaulē to visvairāk, vairāk nekā 75 %, izmanto amatieru zelta raktuvēs un hlora–sārmu rūpniecībā. No šiem tikai hlora–sārmu rūpniecība ir ievērojams izmantotājs ES, lai gan pašlaik dzīvsudraba elementu procesu pakāpeniski samazina. Nākamais nozīmīgākais izmantošanas veids ES ir zobu plombās, uz kurām attiecas Kopienas tiesību akti par medicīnas ierīcēm un atkritumu apsaimniekošanu. Līdz ar citām lielākajām preču grupām Kopienas tiesību akti aptver elektriskās un elektroniskās iekārtas (direktīva par dažu bīstamu vielu izmantošanas ierobežošanu elektriskās un elektroniskās iekārtās). Galvenā dzīvsudraba preču grupa, ko vēl neaptver Kopienas tiesību akti, ir neelektriskas vai neelektroniskas mērierīces un kontroles ierīces.Pieejamā informācija rāda, ka 80–90 % no visa dzīvsudraba, ko izmanto mērierīcēs un kontroles ierīcēs, tiek izmantoti medicīniskajos (ķermeņa temperatūras) termometros un citos mājsaimniecības termometros. Lai gan dzīvsudraba izmantošana samazinās, apjomi paliek ievērojami; Lēš, ka gadā ES mērierīcēs un kontroles ierīcēs izlieto 33 tonnas dzīvsudraba, un katru gadu apmēram 25–30 tonnas dzīvsudraba nonāk apritē tikai no termometriem vien2.Dzīvsudraba izmešu līmenis vidē ir samazinājies, jo arvien vairāk ierīču savāc un dzīvsudrabu atgūst, bet tomēr izmeši joprojām ir ievērojami. RPA 2002[4] saka, ka emisija gaisā būs apmēram 8 tonnas gadā no jaunās mērierīcēs un kontroles ierīcēs gadā izlietotajām 33 tonnām dzīvsudraba plus 27 tonnas, kas ienāk atkritumu plūsmā no vecajām ierīcēm. Tomēr grūti noteikt atbrīvojušās dzīvsudraba daudzumu noteiktā laikā, jo lielākajai daļai šo ierīču ir ilgs kalpošanas laiks. Daudzus dzīvsudrabu saturošus plaša patēriņa priekšmetus nogādā poligonos, kur tie potenciāli var lēnām, bet ilgstoši iztecēt. Daži dzīvsudrabu saturoši instrumenti, ja tos saplēš, izdala dzīvsudrabu mājokļos.No riska vadības viedokļa ir jāizšķir patērētājiem domātās mērierīces un zinātnē un rūpniecībā profesionālai lietošanai domātās. Profesionālais pielietojums ir ļoti specializēts. Lai gan dzīvsudraba saturs katrā priekšmetā var būt liels, to skaits ir ierobežots un šīs ierīces parasti lieto sistēmās ar labi izstrādātu drošības un bīstamo atkritumu kontroles procedūru darba vietās. Turpretim ir izrādījies ārkārtīgi grūti panākt, lai nolietotās patērētājiem domātās mērierīces nenonāktu atkritumu plūsmā. Dažas dalībvalstis (piemēram, Nīderlande, Francija) ziņo, ka dzīvsudrabs no precēm ir galvenais dzīvsudraba avots virszemes ūdeņos.RPA 2002. gada pētījuma rezultāti norāda, ka lielāko daļu patērētājiem domāto mērierīču (apmēram divas trešdaļas) ES tagad importē. Daudzus termometrus un citas mērierīces importē no Ķīnas, Indijas un Japānas. ES iekšienē lielākie ražotāji ir Apvienotajā Karalistē un Vācijā (RPA 2002). Eiropa ir galvenā tehnisko un zinātnisko instrumentu ražošanas vieta, otrs lielākais avots ir Tālie Austrumi.Mērierīcēm, kuras lieto privāti mājsaimniecībās, par tādām pašām cenām ir pieejami aizvietotāji, un faktiski aizvietošanas process jau ir krietni pavirzījies. Pieejamie pētījumi un informācija no rūpniecības rāda, ka situācija ar speciālajām rūpnieciskajām un zinātniskajām mērierīcēm ir daudz neskaidrāka. Diezgan daudzos gadījumos nav pieejami atbilstoši aizvietotāji vai te maksā ievērojami dārgāk.-  Spēkā esošie noteikumi šā priekšlikuma darbības jomāDažādi dzīvsudrabu saturoši izstrādājumi jau ir aizliegti vai ierobežoti vairākās valstīs, piemēram, Dānijā, Francijā, Nīderlandē un Zviedrijā. Lai gan ierobežojumu apjoms ir dažāds, lielākā daļa speciālā profesionālā izmantojuma gandrīz visos gadījumos valstu likumos nav ietverta.-  Saskanība ar Eiropas Savienības politiku un mērķiem citās jomāsŠis pasākums atbilst tiesību aktiem par šo vielu, ja tā izmantota citur, piemēram, elektriskajās vai elektroniskajās ierīcēs. Tā palīdzēs īstenot arī Ūdens pamatdirektīvu, kas atzīst dzīvsudrabu par vienu no pirmajām bīstamākajām vielām.Apspriešanās ar ieinteresētajām personām un ietekmes novērtējums-  Apspriešanās ar ieinteresētajām personāmJautājumu plaši apsprieda ar visām ieinteresētajām personām, kad gatavoja Dzīvsudraba stratēģiju. Apspriešanas gaitā Komisija organizēja dalībvalstu un ieinteresēto pušu sanāksmes un uzsāka atklātu sabiedrisku apspriešanu internetā, kur apsprieda tieši jautājumu par to vai ES jāveic papildu pasākumi mērierīču un kontroles ierīču tirgū laišanas ierobežošanai. Kopumā ES pasākumiem bija liels atbalsts; sīkāk var skatīties ExIA .Bez tam apspriešanas gaitā 2005. gada 2. maijā Uzņēmējdarbības ģenerāldirektorāts visām ieinteresētajām personām (dalībvalstīm, rūpniecības pārstāvjiem, NVO) izdalīja priekšlikuma provizorisku projektu. Šo projektu iesniedza darba grupai 2005. gada 20. maija sanāksmē atbilstoši Direktīvai 76/769/EEK (direktīva par ierobežojumiem)[5]. Sanāksmē ieinteresētajām personām bija iespēja pirmoreiz izteikties par apspriežamo dokumentu; Kopumā priekšlikumam bija liels atbalsts. Visas dalībvalstis, kas uzstājās, atbalstīja priekšlikumu. Dažas lūdza Komisiju paplašināt ierobežojumu jomu un ietvert vismaz aparātus asinsspiediena mērīšanai, ko lieto veselības aprūpes nozarē (izņemot elektroniskās mērierīces). Tās mudināja Komisiju drīz turpināt darbu, lai pakāpeniski samazinātu dzīvsudraba saturu precēs, ko aptver direktīva par ierobežojumiem, un nepaļauties uz REACH [6] atļauju izsniegšanas procedūru.Dalībvalstīm lūdza sniegt savu vērtējumu par sniegto analīzi. Īpaši, ja dalībvalsts lūdza ierobežojumu darbības jomas paplašināšanu, tad tām prasīja iesniegt tehnisko, zinātnisko un ekonomisko informāciju, kas attaisnotu ierobežojumu un parādītu proporcionalitāti. Tad tika saņemtas 5 atbildes. Četras dalībvalstis pieprasīja paplašināt darbības jomu un iekļaut veselības aprūpes nozarē lietoto sfigmomanometru, bet vienai bija pretējs viedoklis.Komisija jautājumu par sfigmomanometru, ko lieto veselības aprūpes nozarē, uzdeva dalībvalstu medicīnas iekārtu ekspertiem. Šī apspriede nonāca pie secinājuma, ka slimnīcām vajag ļoti augstu precizitāti, lai ārstētu tādus dzīvībai bīstamas slimības kā hipertensija, aritmija un preeklampsija. Dzīvsudraba sfigmomanometrs nodrošina vajadzīgo precizitāti, un uz to var paļauties, rūpējoties par pacienta drošību. Tādu pašu ticamības līmeni ar alternatīvajiem asinsspiediena monitoriem vēl nevar sasniegt.Tā kā dzīvsudraba sfigmomanometri tuvākajā nākotnē būs vajadzīgi, lai pārbaudītu un kalibrētu citus asinsspiediena manometrus, pozīcija ir jāpārskata, ja un kad būs pierādījumi, ka bezdzīvsudraba sfigmomanometri ir piemēroti ne tikai asinsspiediena tendences mērīšanai, bet arī hipertensijas diagnosticēšanai un ārstēšanai un klīniskajiem izmēģinājumiem.Grupa, kurā ir četras NVO, teica, ka priekšlikums jāpaplašina, lai ietvertu visus patērētāju un profesionālos izmantošanas veidus.Pret priekšlikumu iebilda Eiropas Medicīnas ierīču asociācija un divi barometru ražotāji.Saņemtās piezīmes ir ietvertas klāt pieliktajā Ietekmes novērtējumā [SEC(2006) 194, 21.2.2006].-  Ietekmes novērtējumsMērierīces ES ir lielākā preču grupa, kur izmanto dzīvsudrabu, kuru neaptver Kopienas tiesību akti par dzīvsudrabu. Šai preču grupai izpētīja divus pamatredakcijas: redakciju „bez papildu darbības” un redakciju „ar tirdzniecības un lietošanas ierobežojumiem”. Pēdējā redakcija ar Direktīvas 76/769/EEK grozījumu aizliegtu mērierīču un kontroles ierīču tirdzniecību. Atbilstoši šai direktīvai, nosakot ierobežojumu apjomu, jāņem vērā piedāvātās riska vadības metodes izpildīšanas iespējas un proporcionalitāte. Komisijai pieejamā informācija jāuzskata par pietiekošu, lai atbalstītu visu ķermeņa temperatūras termometru un citu patērētājiem domātu mērierīču aizliegumu. Šā priekšlikuma darbības jomā nav ietverts profesionālais pielietojums. Ne vienmēr ir pieejami atbilstoši aizvietotāji, un lielākā daļā valstu likumi neietver lielāko daļu profesionālā pielietojuma. Šīs redakcijas izmaksas un ieguvumi īsumā ir šādi:-  IzmaksasPiedāvāto ierobežojumu ekonomiskā ietekme sagaidāma maza. Mājsaimniecībā lietojamo mērierīču aizvietotāji ir pieejami par līdzīgām cenām. Pēc pieejamās informācijas, ES vēl esošo ražotāju skaits ir neliels. Uz to norāda arī fakts, ka Eiropas vai dalībvalstu līmenī nepastāv nekādas nozares apvienības. Negatīvo ietekmi uz ražotājiem atsver tas, ka var izvairīties no izmaksām par dzīvsudraba savākšanu atkritumu saimniecībā un emisiju ietekmes novēršanu. Tādēļ pasākumu var uzskatīt par rentablu, salīdzinot ar dažiem citiem esošiem pasākumiem (piemēram, dzīvsudraba ierobežojumi akumulatoros vai apgaismojumā).Piedāvātā priekšlikuma sagaidāmā sociālā ietekme galvenokārt aprobežojas ar iespējamu darba zaudēšanu uzņēmumos, kuri nespēj pārslēgties uz aizvietotāju ražošanu. Apspriešanas procesā saņemtās piezīmes rāda, ka bezdarba negatīvā ietekme būs ļoti ierobežota.Attiecībā uz tirdzniecību ietekme būs neitrāla. Daži ārējie piegādātāji zaudēs savu preču tirgu, bet vienlaikus daži ārējie piegādātāji, kas ražo bezdzīvsudraba aizvietotājus, iegūs plašāku tirgu.-  IeguvumiGalvenais ieguvums, aizliedzot noteiktu ierīču tirdzniecību, būs dzīvsudraba samazināšanās sadzīves atkritumu plūsmā. Izdevīgi būs arī veselības aizsardzības atkritumu plūsmai. Kopējais rezultāts būtu efektīvāka atkritumu apsaimniekošana un emisiju samazināšana no poligoniem un sadedzināšanas.Galvenais ieguvums no dzīvsudraba emisiju samazināšanas būs dzīvsudraba līmeņa pazemināšanās vidē. Tas savukārt pazeminās cilvēku saskari ar dzīvsudrabu, ieskaitot metildzīvsudrabu zivīs, kas nāks par labu veselībai. Šis pasākums samazinās dzīvsudraba ietekmi uz augsni un uz bioloģisko daudzveidību.Dzīvsudrabu saturošu mērierīču izmantošanas samazināšana mājsaimniecībās bez tam ļaus izvairīties no dzīvsudraba izšļakstīšanās mājokļos. Lai gan izšļakstīšanās reti ietekmē cilvēku veselību tieši, tā cilvēku pakļauj iedarbībai un rodas emisija, kas jāsamazina.Ņemot vērā dzīvsudraba ietekmi uz vidi un veselību visā pasaulē un pāri robežām, šis priekšlikums atbalsta arī ES starptautiska līmeņa iniciatīvu par dzīvsudraba izmantojuma samazināšanas veicināšanu visā pasaulē.Izskatītie viedokļi un priekšlikuma ekonomiskās, sociālās un vides ietekmes vērtējuma rezultāti ir ietverti klāt pieliktajā Ietekmes novērtējumā [SEC(2006) 194, 21.2.2006].Priekšlikuma juridiskie faktori-  Ierosinātās rīcības kopsavilkumsŠā priekšlikuma mērķis ir nodrošināt augsta līmeņa vides un cilvēku veselības aizsardzību, vienlaikus saglabājot iekšējo tirgu, kā prasa Līguma 95. pants. To sasniedz, ieviešot harmonizētus noteikumus par dzīvsudrabu, lai ierobežotu tā izmantošanu mērierīcēs, un tā novēršot ievērojama dzīvsudraba daudzuma nokļūšanu atkritumu plūsmā.-  Juridiskais pamatsPriekšlikums ir par grozījumiem Direktīvai 76/769/EEK, kas attiecas uz dažu dzīvsudrabu saturošu mērierīču tirgū laišanas un izmantošanas ierobežojumiem, kuru juridiskais pamats ir Līguma 95. pants.Atbilstoši Līguma 95. pantam priekšlikumu iesniedz Eiropas Parlamentam un Padomei saskaņā ar koplēmuma procedūru. Apspriežas arī ar Eiropas Ekonomikas un sociālo lietu komiteju.-  Subsidiaritātes principsVisas dalībvalstis, kuras apspriešanā darba grupā un atbildēs uz Komisijas apspriedes dokumentu par dzīvsudrabu izteica savu viedokli par Direktīvas 76/769/EEK īstenošanu, atbalstīja Kopienas ierobežojumus dzīvsudrabam. Bez tam nav pieņemami risināt šo jautājumu pēc mērķa; tāds apstiprinājums liks veikt dažādus pasākumus dalībvalstu līmenī, kas radīs izkropļojumus iekšējā tirgū un kopumā mazāk efektīvi sargās veselību un vidi. Kopienas līmenī uzliekot ierobežojumus noteiktām dzīvsudrabu saturošām mērierīcēm, efektivitāte būs augstāka nekā tad, ja pasākumus atstās tikai dalībvalstu ziņā. Piedāvātā direktīva izveidos vienotas normas preču apritei iekšējā tirgū. Piedāvātais pasākums nodrošina arī augstu veselības un vides aizsardzības līmeni. Kopumā piedāvātie grozījumi Direktīvā 76/769/EEK ir vienīgais veids, kā pilnībā sasniegt šos mērķus.-  Proporcionalitātes principsSalīdzinoši lielais dzīvsudraba daudzums, ko vēl lieto mērierīču ražošanā, un augstais risks, kas saistīts ar to izmantošanu, attaisno Kopienas rīcību šajā jomā. Ierobežojumi patērētājiem paredzētajiem ķermeņa temperatūras termometriem un citām mērierīcēm attiecas uz lielāko daļu dzīvsudraba patēriņa un emisijām no šīs grupas precēm. Atlikušajam specializētajam pielietojumam rūpniecībā un zinātnē vai nu trūkst uzticamas alternatīvas, vai tās ir ļoti dārgas. Ierobežojumi šai preču grupai nebūs proporcionāli. Bez tam ir izveidotas sistēmas, lai dzīvsudrabu savāktu un atgūtu izmesto šīs kategorijas dzīvsudrabu. Šāda pieeja ir tehniski un ekonomiski atbilstoša, lai izslēgtu dzīvsudrabu no sadzīves atkritumu plūsmas, jo avotu skaits ir diezgan ierobežots. Ierosinātā direktīva būs izdevīga cilvēku veselībai un videi kā daļa no šīs vielas vispārējiem riska vadības pasākumiem. To varēs panākt ar salīdzinoši zemām izmaksām.-  Instrumenta izvēleIeteiktais instruments ir direktīva, ar kuru groza Direktīvu 76/769/EEK.Ietekme uz budžetuIerosinātā direktīva neietekmē budžetu.Papildu informācijaŠī direktīva ierobežo jaunu mērierīču laišanu tirgū. Šis ierobežojums neattiecas uz ierīcēm, ko jau izmanto vai kuras pārdod lietotas. Tuvākais mērķis ir samazināt vidē izmestā dzīvsudraba daudzumu. Tā kā mājsaimniecībās esošā dzīvsudraba daudzums ir lielāks nekā tā daudzums pārdodamajās jaunajās ierīcēs, Komisija plāno veikt atsevišķu pētījumu (atsauce uz Stratēģijas 10. pasākumu) par šo jautājumu.Vidējā vai ilgākā termiņā visa atlikusī izmantošana būs ar atļauju, kā iesaka REACH regula (skat. Stratēģijas 8. pasākumu).2006/0018 (COD)PriekšlikumsEIROPAS PARLAMENTA UN PADOMES DIREKTĪVAar ko groza Padomes Direktīvu 76/769/EEK, kas attiecas uz dažu dzīvsudrabu saturošu mērierīču tirdzniecības ierobežojumiem (Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Eiropas Kopienas dibināšanas līgumu, jo īpaši tā 95. pantu,ņemot vērā Komisijas priekšlikumu[7],ņemot vērā Eiropas Ekonomikas un sociālo lietu komitejas atzinumu[8],saskaņā ar Līguma 251. pantā noteikto procedūru[9],tā kā:1.  Komisijas 2005. gada 28. janvāra paziņojumā par Kopienas stratēģiju attiecībā uz dzīvsudrabu[10], kur ņēma vērā visus dzīvsudraba izmantošanas veidus, tika secināts, ka ir lietderīgi ieviest Kopienas līmeņa tirdzniecības ierobežojumus dažām dzīvsudrabu saturošām neelektriskām vai neelektroniskām mērierīcēm un kontroles ierīcēm, kas ir galvenā dzīvsudraba preču grupa, ko līdz šim neaptvēra Kopienas pasākumi.2.  Tas nāks par labu videi un ilgtermiņā cilvēku veselībai, neļaujot dzīvsudrabam nonākt atkritumu plūsmā, ja ieviesīs dzīvsudrabu saturošo mērierīču tirdzniecības ierobežojumus.3.  Ņemot vērā tehnisko un ekonomisko izdevīgumu, pieejamā informācija par mērierīcēm un kontroles ierīcēm rāda, ka ierobežojošiem pasākumiem jāaptver tikai tās mērierīces, kas paredzētas pārdošanai plašam patērētāju lokam vienā veselības aizsardzības nozarē.4.  Šī direktīva ierobežo tikai jaunu mērierīču laišanu tirdzniecībā. Šis ierobežojums neattiecas uz ierīcēm, ko jau izmanto vai kuras pārdod lietotas.5.  Atšķirības dalībvalstu pieņemtajos likumos vai administratīvajos pasākumos, kas attiecas uz dzīvsudrabu dažādās mērierīcēs un kontroles ierīcēs, varētu radīt šķēršļus tirdzniecībai un traucēt konkurenci Kopienā, un tā tieši ietekmēt iekšējā tirgus izveidi un darbību. Tādēļ vajag tuvināt dalībvalstu likumus par mērierīcēm un kontroles ierīcēm, ieviešot harmonizētus noteikumus attiecībā uz precēm, kuras satur dzīvsudrabu, tā pasargājot iekšējo tirgu un vienlaicīgi nodrošinot augstu vides un cilvēku veselības aizsardzības līmeni.6.  Attiecīgi jāgroza Padomes 1976. gada 27. jūlija Direktīva 76/769/EEK[11] par dalībvalstu normatīvo un administratīvo aktu tuvināšanu attiecībā uz dažu bīstamu vielu un preparātu tirgū laišanas un lietošanas ierobežojumiem.7.  Šo direktīvu piemēro, neierobežojot Kopienas tiesību aktus, ar ko nosaka darba ņēmēju aizsardzības minimālās prasības, kuras ietvertas Padomes Direktīvā 89/391/EEK[12] (1989. gada 12. jūnijs) par pasākumu ieviešanu, lai uzlabotu darba ņēmēju drošību un veselības aizsardzību darbā, un atsevišķajās direktīvās, kuras pamatojas uz minēto direktīvu, jo īpaši Padomes Direktīvā 98/24/EK[13] (1998. gada 7. aprīlis) par darba ņēmēju aizsardzību pret risku, kas saistīts ar ķīmikāliju izmantošanu darbā,IR PIEŅĒMUŠI ŠO DIREKTĪVU.1. pantsDirektīvas 76/769/EEK I pielikumu groza tā, kā noteikts šīs direktīvas pielikumā.2. pants1. Dalībvalstis vēlākais līdz xx.xx.200x. [ vienu gadu pēc tās spēkā stāšanās dienas ] pieņem un publicē normatīvos un administratīvos aktus, kas nepieciešami, lai ievērotu šīs direktīvas prasības. Tās nekavējoties iesniedz Komisijai minēto tiesību aktu tekstu un minēto tiesību aktu un šās direktīvas atbilstības tabulu.Tās piemēro minētos noteikumus no xx.xx.200x. [ 18 mēneši pēc šīs direktīvas stāšanās spēkā ].Pieņemot minētos noteikumus, dalībvalstis tajos ietver norādi uz šo direktīvu vai attiecīgu norādi pievieno to oficiālajai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā dienā, kad to publicē Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.Briselē,Eiropas Parlamenta vārdā — Padomes vārdā —priekšsēdētājs priekšsēdētājsPIELIKUMSDirektīvas 76/769/EEK I pielikumā iekļauj šādu 19.a pantu:“19.a Dzīvsudrabs CAS numurs: 7439-97-6 | Nedrīkst laist tirgū: (1) ķermeņa temperatūras termometros (2) citās mērierīcēs, kas paredzētas tirdzniecībai plašam patērētāju lokam (piemēram, manometri, barometri, sfigmomanometri, termometri, kas nav paredzēti ķermeņa temperatūras mērīšanai).” |[1] KOM (2005) 20 galīgais, 28.01.2005.[2] SEK (2005)101, 28.01.2005.[3] Direktīva 2002/95/EK (2003. gada 27. janvāris) par dažu bīstamu vielu izmantošanas ierobežošanu elektriskās un elektroniskās iekārtās, OV L37, 13.2.2003., 19. lpp.[4] RPA(2002). Risks veselībai un videi saistībā ar dzīvsudraba preču izmantošanu. Risk and Policy Analysts Ltd. ziņojums Eiropas Komisijas Uzņēmējdarbības ģenerāldirektorātam.[5] OV L 262, 27.9.1976., 201. lpp.[6] Priekšlikums Eiropas Parlamenta un Padomes regulai par ķīmisko vielu reģistrēšanu, novērtēšanu, lietojuma atļaušanu vai ierobežošanu ( REACH ), par Eiropas Ķīmisko vielu aģentūras izveidi un par grozījumiem Direktīvā 1999/45/EK (KOM(2003) 644 galīgais, 2003. gada 29. oktobrī.[7] OV C xx[8] OV C xx[9] OV C xx[10] KOM (2005) 20 galīgais, 28.1.2005.[11] OV L 262, 27.9.1976., 201. lpp., Direktīvā jaunākie grozījumi izdarīti ar Komisijas Direktīvu 2004/98/EK (OV L 305, 1.10.2004., 63. lpp.).[12] OV L 183, 29.6.1989., 1. lpp. Direktīvā grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).[13] OV L 131, 5.5.1998, 11-23 lpp.